[{"text_idx": "#000000", "text": "La 19-an de marto en Nujiang-a Lisu-a Au\u0306tonoma Subprovinco de Yunnan-provinco, sudokcidenta C\u0302inio, okazis la Internacia Forumo pri Malric\u0302ec-reduktado kaj Moderna Disvolvig\u0302o. Pli ol 190 diplomatiaj senditoj, registaraj oficistoj kaj fakuloj el 20 landoj kaj 4 internaciaj organizaj\u0302oj, inkluzive de Unuig\u0302intaj Nacioj, partoprenis kaj faris profundajn diskutojn."}, {"text_idx": "#000001", "text": "\"Kien iras tutmonda disvolvo? C\u0302inio montras la respondon per praktikado.\" Du Zhanyuan, prezidanto de la C\u0302ina Internacia Komunika Grupo, diris, ke la 20-a Tutlanda Kongreso de la Komunista Partio de C\u0302inio okazinta pasintjare klarigis la mision amplekse akceli la reprosperig\u0302on de la c\u0302ina nacio per c\u0302ina modernigo. La j\u0302us fermitaj du sesioj de C\u0302inio faris novan skizon por la estonta disvolvig\u0302o de C\u0302inio, refoje emfazante la politikon konservi la mondan pacon kaj antau\u0306enigi komunan disvolvig\u0302on. Sub la gvidado de prezidanto Xi Jinping, C\u0302inio akcelas kamparan reviglig\u0302on kaj modernigon de agrikulturo kaj kamparaj regionoj, por realigi komunan prosperon de c\u0302iuj homoj. C\u0302inio dau\u0306re antau\u0306enigos pordmalfermon, efektivigos iniciaton por tutmonda disvolvig\u0302o, antau\u0306enigos komunan konstruadon de\"La Zono kaj Vojo\", kaj liveros novajn s\u0302ancojn al la mondo tra sia propra disvolvig\u0302o por relevi la fidon kaj movforton de tutmonda evoluo."}, {"text_idx": "#000002", "text": "Pri la manieroj de reduktado de malric\u0302eco kaj dau\u0306ripova disvolvig\u0302o, kiujn c\u0302iuj landoj serc\u0302as, Du Zhanyuan diris, ke disvolvig\u0302o estas la c\u0302efa s\u0302losilo por solvi c\u0302iujn problemojn. La tutmonda disvolva iniciato prezentita de c\u0302ina prezidanto Xi Jinping donas prioritaton al disvolvado, metas malric\u0302ec-reduktadon c\u0302e la unua loko de gravaj kunlaboroj kaj plue antau\u0306enigos internacian kunlaboron pri tio. Nuntempe, la iniciato ricevis eh\u0302ojn kaj subtenojn de internaciaj organizoj, kiel Unuig\u0302intaj Nacioj kaj preskau\u0306 100 landoj."}]